18 de maig

El 18 de maig és el cent trenta-vuitè dia de l'any del calendari gregorià i el cent trenta-novè en els anys de traspàs. Queden 227 dies per a finalitzar l'any.

Esdeveniments 
Països Catalans
 1869 - Pacte de Tortosa - Els representants dels comitès republicano-federals d'Aragó, Catalunya, País Valencià i Illes Balears, territoris de l'antiga Corona d'Aragó, es coordinen per aconseguir un estat republicà espanyol de caràcter federal.
 1914 - Barcelona: Es crea l'Escola Superior dels Bells Oficis, destinada a la formació d'obrers especialitzats en les manufactures d'art.

Resta del món
 1804 - París: Napoleó s'autoproclama emperador de França.
 1811 - Las Piedras (Uruguai): les forces revolucionàries de la Banda Oriental guanyen als realistes a la Batalla de Las Piedras durant l'alçament revolucionari de l'actual Uruguay.
 1871 - Planures de Salt Creek (Texas, Estats Units): Els caps kiowa Satanta, Satank i Ado-ete ataquen la caravana de Henry Warren, que s'havia posat en formació circular per a protegir-se. Els kiowa s'enduen els subministraments i assassinen a cinc dels defensors.
 1917 - París: estrena de Parade, ballet en un acte del coreògraf Léonide Massine amb música d'Erik Satie, basat en un poema de Jean Cocteau i amb decorats i vestuari dissenyats per Pablo Picasso.
 1968 - Madrid (Espanya): Raimon fa un recital davant 6.000 persones a la Facultat d'Econòmiques de la Universitat Complutense.
 2001 - París (França): la UNESCO declara el Misteri d'Elx Obra Mestra del Patrimoni Oral i Immaterial de la Humanitat.

Còmics i literatura 
El 1988 es publicà la primera tira còmica de la sèrie filipina Pugad Baboy.

Naixements 
Països Catalans
 1731 - Sogorb, l'Alt Palància: José Camarón Boronat, pintor, gravador i il·lustrador valencià.
 1812 - Gombrèn: Francesc Coll i Guitart, fundador de la Congregació de les Dominiques de l'Anunciata de la Beata Verge Maria (m. 1875).
 1861 - Barcelonaː Emerenciana Wehrle, contralt i professora de cant, directora del cor de noies de l'Orfeó Català (m. 1938).
 1868 - Barcelonaː Mercè Anzizu Vila, Sor Eulàlia Anzizu, monja, escriptora i historiadora, que professà en el Monestir de Pedralbes.
 1893 - Barcelona: Helena Maragall i Noble, litògrafa i gravadora catalana (m. 1988).
 1904 - Barcelona: Àngels Ferrer i Sensat, pedagoga catalana (m. 1992).
 1908 - Barcelona: Moisès Broggi i Vallès, metge i pacifista català (2012).
 1909 - Barcelonaː Rosa Lloret Ortiz, guitarrista catalana.
 1915 - Las Pedroñeras, Concaː Francisca Redondo Cubero, activista i política terrassenca (m. 2007).
 1916 - Saragossa: Manuel Viola, poeta i pintor català (m. 1987).
 1961 - Valènciaː Mavi Dolç i Gastaldo, filòloga, professora i activista cultural valenciana (m. 2009).
 1964 - Barcelona: Ignasi Guardans i Cambó, polític català.
 1967 - Eivissaː Pilar Costa Serra, advocada i política eivissenca, consellera del Govern de les Illes Balears.

Resta del món
 1048, Nixapur, Ariana: Omar Khayyam, poeta, matemàtic, filòsof i astrònom persa (m. 1131).
 1616, Stuttgart, Sacre Imperi: Johann Jakob Froberger, compositor i organista alemany del Barroc (m. 1667).
 1852, Des Moines, Iowa, USAː Gertrude Käsebier, fotògrafa nord-americana (m. 1934).
 1872, Trellech: Bertrand Russell, matemàtic i filòsof gal·lès, guardonat amb el Premi Nobel de Literatura l'any 1950 (m. 1970).
 1883:
 Cuiabá, Mato Grosso (Brasil): Eurico Gaspar Dutra, general brasiler, polític i President de Brasil del 1946 al 1951. (m. 1974).
 Berlín (Alemanya): Walter Gropius, arquitecte, urbanista i dissenyador alemany (m. 1969).
 1887, Boston, Massachusettsː Jeanie MacPherson, actriu i després guionista estatunidenca (m. 1946).
 1895, Niquinohomo (Nicaragua): Augusto César Sandino ,líder de la resistència nicaragüenca contra l'exèrcit estatunidenc a Nicaragua (m. 1934).
 1897, Bisacquino, Sicília: Frank Capra, director de cinema nord-americà d'origen italià, guanyador d'un Oscar (m. 1991).
 1901, Chicago, Michigan, EUA: Vincent du Vigneaud, bioquímic, Premi Nobel de Química de 1955 (m. 1978).
 1917 o 1918, Olba (Aragó): Manuel Pertegaz Ibáñez, dissenyador de moda català d'origen aragonès (m. 2014)
 1919, Reigate (Surrey, Regne Unit): Margot Fonteyn, ballarina de ballet britànica (m. 1991).
 1920, Wadowice, Polònia: Karol Wojtyla, cap de l'església catòlica que prengué el nom de Joan Pau II (m. 2005).
 1935, Montevideoː Elena Zuasti, actriu uruguaiana de teatre i comèdia (m. 2011).   
 1937, Wasserbillig, avui dins Mertert,(Luxemburg): Jacques Santer, polític, procurador i notari luxemburguès, Primer Ministre de Luxemburg entre 1984 i 1995, i president de la Comissió Europea entre 1995 i 1999.
 1939:
 Palerm, Sicília: Giovanni Falcone, jutge italià (m. 1992).
 Plzeň, Tercer Reich: Peter Grünberg, físic alemany, Premi Nobel de Física de l'any 2007 (m. 2018).
 1943, Saint-Pierre-sur-Dives, Calvados (França): Jacques-Pierre Amette, escriptor francès, Premi Goncourt 2003.
 1944, Londres, Anglaterra: Albert Hammond, cantant i compositor britànic.
 1970, Upper Darby, Pennsilvàniaː Tina Fey, actriu, còmica, escriptora, guionista i productora estatunidenca.
 1975, Oahu, Hawaii: Jack Johnson, cantautor, músic, director de cinema, i surfista hawaià.
 1980, Montevideo, Uruguai: Diego Pérez Aguado, futbolista uruguaià.

 1992, Ankara, Turquia: Cemre Erol, jugadora de voleibol

Necrològiques 
Països Catalans
 1909 - Cambo-les Bains, Aquitània (França): Isaac Albéniz, compositor i intèrpret de piano català.

Resta del món

 1783 - Parmaː Lucrezia Agujari –La Bastardina, La Bastardella–, soprano italiana de coloratura (n. 1743/1746).
 1799 - París, França: Pierre-Augustin Caron de Beaumarchais, escriptor i dramaturg francès, considerat el pare dels drets d'autor europeus (n. 1732).
 1910 - 
 Parísː Pauline Viardot, mezzosoprano francesa (n.1821).
 Hrodnaː Eliza Orzeszkowa, escriptora i editora polonesa (n. 1841).
 1911 - Viena, Imperi Austrohongarès: Gustav Mahler, compositor i director d'orquestra austríac (n. 1860).
 1920 - Londres: Margaret Damer Dawson, activista antiviviseccionista i cofundadora del primer servei de policia britànic de dones (n. 1873).
 1922 - 
 París, França: Charles Louis Alphonse Laveran, metge francès, Premi Nobel de Medicina o Fisiologia de 1907 (n. 1845).
 Marylebone, Londresː Dorothy Levitt, pilot d'automobilisme britànica, pionera en la conducció i la competició (n. 1882).
 1955 - Daytona Beach (EUA): Mary McLeod Bethune, educadora, estadista i activista pels drets civils americana (n. 1875).
 1973 - Camel-by-the-Sea, Califòrnia (EUA): Jeanette Rankin, política estatunidenca, primera dona triada a la Cambra de Representants dels Estats Units (n. 1880)
 1980 - Manchester (Regne Unit): Ian Curtis, cantautor i líder del grup musical Joy Division (n. 1956).
 1990 - 
 Akronː Salaria Kee, infermera estatunidenca afroamericana que formà part de l'American Medical Brigade (n. 1917).
 Malibú, Califòrnia, Estats Unitsː Jill Ireland, actriu anglesa (n. 1936).
 1995 - Beverly Hills, Califòrniaː Elizabeth Montgomery, actriu estatunidenca que protagonitzà la sèrie Embruixada (n. 1933).
 2007 - Orsay (França): Pierre-Gilles de Gennes, físic francès, Premi Nobel de Física de l'any 1991 (n. 1932).
 2008 - Villaviciosa de Odón (Espanya): Roberto García-Calvo, jurista espanyol, magistrat del TC.
 2012 - Berg, Alta Baviera (Alemanya): Dietrich Fischer-Dieskau, baríton, director d'orquestra i musicòleg alemany (n. 1925).
 2017 - Detroit, Michigan (Estats Units): Chris Cornell, músic estatunidenc, fundador dels grups Soundgarden, Temple of the Dog i Audioslave (n. 1964).
 2019 - Madridː Analía Gadé, actriu argentina establerta a Espanya (n. 1931).
 2021 - Milo (Sicília)ː Franco Battiato, cantautor i compositor italià.

Festes i commemoracions 
 Dia Internacional dels Museus
 Santa Claudia,Santa Alejandra

Santoral 
Església Catòlica
 Sants al Martirologi romà (2011): Fèlix de Cantalice, caputxí; Eric el Sant, rei suec; Fèlix de Spalato, bisbe i màrtir; Diòscor d'Alexandria (màrtir); Potamó d'Heracleòpolis, bisbe; Teòdot, Tecusa, Alexandra, Clàudia, Faina, Eufràsia, Madrona i Julita d'Ancira], màrtirs; Papa Joan I; Burcard de Beinwil, prevere.
 Beats: Guillem de Tolosa, agustinià; Blandine Merten ursulina; Marcin Jan Oprzadek i Stanislaw Kubski, sacerdots màrtirs.
 Sants Venanci de Camerino, màrtir; a la diòcesi de Tarragona: Sant Pròsper, bisbe de Tarragona.
 Beat Joan Gilabert Jofré, mercedari.

Referències 

18